APROBAT,

MANAGER

CONF.DR.Corneliu Toader

FISA POSTULUI DE MEDIC SPECIALIST

Titular …………………………………………………………

CNP …………………………………………………………….

Descrierea postului

Sectie / Compartiment …………………………………………………………………..

Denumirea postului MEDIC SPECIALIST – Cod COR 221201

Nivelul postului/ poziția: executie

**Durata contractului:** nedeterminată / determinată

**Program de lucru** -7 ore/zi (incuzând și activitate de gardă)

**Alte cerinţe pt. ocupare post** -Certificat de Membru de la Colegiul Medicilor din Romania avizat la zi (aviz liberă practică), asigurare răspundere civilă în termen de valabilitate.

**Starea sănătatii la angajare** certificată, corespunzatoare cerințelor postului, inclusiv pentru activitate de gardă (cu program de noapte);

**Studii de bază necesare** Studii universitare medicale de lungă durată (6 ani in Facultate de Medicină generală acreditată), dovadă pentru titlul de medic specialist sau primar neurolog.

**1. Condiţii materiale ale muncii**

-instrumente specifice muncii de medic, acces la dotările materiale si rezultatele analizelor posibile prin dotările tehnologice medicale ale instituției (aparatura medicală, laborator analize, sistem informatic);

-are acces la documentele secției: foi de observație, registre, condici, formulare, protocoale medicale specifice.

**2. Cunostinţe si deprinderi**:

- cunoaşterea managementului medical al pacientului cu patologie neurologică conform recomandărilor actualizate;

- abilitate în aplicarea tehnicilor de îngrijire și terapie a pacienților internați în secțiile neurologie sau compartimentul AVC acut / secția Terapie Intensivă Neurologică.

-cunoștinte operare P.C.

- aptitudini generale de învăţare;

-aptitudini de comunicare, planificare si organizare a activităţilor;

-atenţie selectivă si distributivă, spirit de observaţie a detaliilor medicale, capacitate de concentrare;

-capacitatea de a recunoaște, analiza și prioritiza manifestările medicale și nevoile specifice ale pacienților;

- comunicare eficientă cu pacientul, aparținătorii dar și echipa medicală

**3. Cerinte comportamentale**

- instituirea relaţiilor terapeutice cu pacientul; discreţie, corectitudine, compasiune, vocabular adecvat si nivel ridicat de întelegere a pacientului;

- capacitate de management al stresului, efortului fizic prelungit;

- capacitate de adaptare la situaţii de urgenţă

- necesitatea de adaptare pentru munca în echipă

- instituirea actului decizional propriu bazat pe respectarea regulamentelor, protocoalelor, informare continuă și menţinerea competenţelor;

**4. Relaţiile ierarhice**

* de subordonare: Sef sectie/compartiment / Director medical / Manager
* în subordine: Asistenti medicali , personal auxiliar
* colaborare/funcționale: colaborează cu personalul unitatii medicale;
* prestează servicii de asistență medicală conform competențelor profesionale, prevederilor legale si regulilor de bună practică medicala;
* reprezentare: relaţiile cu pacienţii, familia sau aparținătorul legal

**5. Obiective generale ale postului**

**5.1. Sarcini generale**

Are obligația:

- să cunoască structura si organizarea activității în secție/compartiment;

- să respecte normele tehnice privind curățenia, dezinfecția si sterilizarea in unitatile sanitare, conform Ordinului M.S.nr. 261/2007;

- să cunoască și să respecte circuitele funcționale din secție/compartiment pentru personal, medicamente, laborator, lenjerie, alimente, pacienți, vizitatori;

- se îngrijește de reînoirea la timp a certificatului de membru în Colegiul Medicilor / ALP și asigurarea de răspundere civilă;

- să participe la raportul de gardă , la sedințe de instruire, prezentări de cazuri, programe de educație medicală continuă.

-să participe la formarea practica a medicilor rezidenți care iși desfașoară activitatea in clinică;

-să participe la cercetarea în domeniul medical și a programelor pentru sănătate;

- să acorde primul ajutor medical în situatii de urgență indiferent de persoană, loc sau situația în care se găsește.

-să cunoască și să îndeplinească responsabilitățile profesionale (utilitate, indicații, limite, contraindicații) în cazul utilizării tehnologiilor speciale de înaltă performanță;

-să respecte regulamentul intern, precum și normele de etică și deontologie profesională;

-să supravegheze și să coordoneze activităţile desfăşurate de personalul din subordine.

- să cunoască și să respecte Legea nr.46/ 2003 privind drepturile pacientului,

Legea nr.95/2006 privind reforma în domeniul sănătatii cu modificările și completările survenite, Ordinul Nr. 1782/576 din 28 decembrie 2006 privind înregistrarea şi raportarea statistică a pacienţilor care primesc servicii medicale în regim de spitalizare continuă şi spitalizare de zi.

-să respecte normele de securitate, protecția muncii și P.S.I.;

-să respecte secretul profesional și confidențialitatea informației medicale; să păstreze cu strictețe confidențialitatea datelor medicale și documente medicale ale pacienților, a informațiilor legate de activitatea din spital şi a prevederilor Legii 677/2001 pentru protecția persoanelor cu privire la prelucrarea datelor cu caracter personal și libera circulație a acestor date.

- să respecte Lg. 349 / 2002 si O.G.nr.13/30.01.2003 prin care se interzice fumatul în unitatile sanitare;

- respectă *atribuţiile ce revin medicului curant cu privire la măsurile de prevenire a infecțiilor intraspitalicești* prevăzute în ***Ordinul Ministrului Sănătății nr. 1101/2016 din 30 septembrie 2016*** și anume***:***

**a)** protejarea propriilor pacienţi de alţi pacienţi infectaţi sau de personalul care poate fi infectat, cu respectarea ghidului de izolare elaborat de

serviciul/compartimentul de prevenire a infecţiilor asociate asistenţei medicale;

**b)** aplicarea procedurilor şi protocoalelor implementate de serviciul/compartimentul de prevenire a infecţiilor asociate asistenţei medicale;

**c)** obţinerea specimenelor microbiologice necesare atunci când o infecţie este prezentă sau suspectă, în conformitate cu protocolul de diagnostic şi cu definiţiile de caz şi înainte de iniţierea tratamentului antibiotic;

**d)** răspunde de depistarea şi raportarea la timp a infecţiilor asociate asistenţei medicale;

**e)** consilierea pacienţilor, vizitatorilor şi a personalului în legătură cu procedurile de prevenire a transmiterii infecţiilor;

**f)** instituirea tratamentului adecvat pentru infecţiile pe care le au ei înşişi şi implementarea măsurilor instituite de serviciul/compartimentul de prevenire a infecţiilor asociate asistenţei medicale pentru a preveni transmiterea acestor infecţii altor persoane, în special pacienţilor;

**g)** solicitarea consultului de boli infecţioase în situaţiile în care consideră necesar şi/sau conform ghidurilor/protocoalelor locale, cu respectarea politicii de utilizare a antibioticelor, implementată în unitatea sanitară;

**h)** respectă procedura de declarare a infecţiilor asociate asistenţei medicale elaborată de serviciul/compartimentul de prevenire a infecţiilor asociate îngrijirilor medicale, în conformitate cu legislaţia în vigoare;

**i)** după caz, răspunde de derularea activităţii de screening al pacienţilor în secţii de terapie intensivă şi alte secţii cu risc pentru depistarea colonizărilor/infecţiilor cu germeni multiplurezistenţi, în conformitate cu prevederile programului naţional de supraveghere şi control al infecţiilor asociate asistenţei medicale şi monitorizare a utilizării antibioticelor şi a antibioticorezistenţei;

**j)** comunică infecţia/portajul de germeni importanţi epidemiologic la transferul pacienţilor săi în altă secţie/altă unitate medical

- respectarea normelor prevăzute în **Ordinul Ministrului Sănătății Nr. 1.761**

**din 3 septembrie 2021** privind *curăţarea, dezinfecţia şi sterilizarea în unităţile sanitare, prevenirea producerii deşeurilor medicale sau reducerea gradului de periculozitate a acestora;*

- recomandă personalului din subordine și respect măsurile pentru eliminarea corespunzătoare a tuturor tipurilor de deşeuri medicale produse.

**5.2 Sarcini cu privire la activitatea medicală specifică, internarea, primirea si externarea pacientului**

***Internarea pacientului:*** *medical curant trebuie****:***

-să respecte modalitățile și criteriile de internare în conformitate cu tipul de asigurare sau caracterul de urgență medicală a patologiei cu care se prezintă pacientul, patologie care poate fi tratată adecvat în unitatea sanitară în care este internat pacientul;

-să obțină consimțământul informat al pacientului, familiei sau reprezentantului legal pentru internare și/ sau tratament (Legea 95/2006 privind reforma in

domeniul sănătății – Acordul pacientului informat). Pentru obţinerea acordului scris al pacientului medicul este dator să prezinte informaţii la un nivel ştiinţific rezonabil pentru puterea de înţelegere a acestuia. Informaţiile trebuie să conţină: diagnosticul, natura şi scopul tratamentului, riscurile şi consecinţele tratamentului propus, alternativele viabile de tratament în alte servicii medicale sau spitale, riscurile şi consecinţele lor, prognosticul bolii fără aplicarea tratamentului.

- să consemneze refuzul pacientului pentru internare sau terapie;

- să efectueze informarea pacientului, familiei sau reprezentantului legal cu privire la regulamentul intern afișat in unitate, inclusiv cel legat de interzicerea fumatului, orarul și condițiile efectuării vizitei la pacienți;

- să verifice înregistrarea datelor de identitate şi completarea foii de observaţie pe tip de spitalizare continuă sau spitalizare de zi; răspunde împreună cu medical rezident și asistenta de salon de evidenţa, consemnarea şi păstrarea rezultatelor investigaţiilor în foaia de observaţie a pacientului. Răspunde de corectitudinea datelor pe care le înregistrează în foaia de observaţie a pacientului, raport de serviciu sau în alte documente.

- să efectueze solicitarea de identificare pentru organele abilitate în cazul pacienţilor inconştienţi, fără acte, fără familie sau aparţinători.

- acordă primul ajutor si asigură asistența medicală bolnavului până la dispariția stării de pericol pentru sănătatea sau viața acestuia ori până la internarea bolnavului într-o altă unitate sanitară.

-să instituie măsurile de izolare în cazul pacienţilor suspicionaţi de boli infecto-contagioase conform recomandărilor specifice.

- acordă asistenta medicală de specialitate bolnavilor din saloanele care i-au fost repartizate, precum si bolnavilor din celelalte sectii de profil, cu ocazia efectuarii gărzilor și / sau contravizitelor;

- examinează bolnavii imediat la internare si completează foaia de observatie în primele 24 de ore, iar în cazuri de urgență imediat;

- foloseste investigațiile paraclinice efectuate în ambulator (dacă există), sau după examinarea bolnavului în cel mai scurt timp posibil după internare, formulează apoi diagnosticul cel mai probabil (consemnat în foaia de observație la 72 de ore de la internare), diagnostic stabilit pe baza examenului clinic și a

primelor date paraclinice și instituie tratamentul considerat cel mai adecvat conform acestor prime informații și evaluări;

- examinează zilnic bolnavii si consemnează în foaia de observație evoluția acestora, rezultatele explorărilor de laborator, alimentația si tratamentul corespunzator, semnează și parafează evoluția și tratamentul recomandat.

- întocmeste si semnează condica de medicamente pentru bolnavii pe care îi are în ingrijire; prescrie si foloseste numai medicamente si produse biologice de uz uman necesare pentru efectuarea tratamentului, cuprinse in nomenclatorul de medicamente si produse biologice de uz uman, previne si combate abuzul de medicamente.

- supraveghează administrarea tratamentelor prescrise cu privire la eficiența și tolerabilitatea acestora, raportând eventuale efecte adverse legate de medicație. Informeaza pacientii despre modul de utilizare a medicamentelor și despre potentialele lor riscuri sau efecte secundare.

- participă la vizita medicului sef de sectie împreună cu colectivul medico-sanitar din subordinea sa, prezentând cazurile mai dificile spre a fi soluționate în colectiv și când este necesar solicită sprijinul acestuia și în afara vizitelor programate;

- participă la consulturi cu medicii din alte secții sau din alte specialități; acordă consulturi interdisciplinare pentru pacienții din spital sau alte spitale trimiși pentru consult (inclusiv din sistemul penitenciar sau serviciile de medicină legală).

- solicită consultul interdisciplinar necesar pentru manevrele de resuscitare medicală a bolnavilor, solicită orice fel de consult interdisciplinar necesar pacientului în cadrul sectiilor spitalului sau în alte spitale.

- comunică zilnic medicului de gardă bolnavii gravi pe care îi are în îngrijire si care necesita supraveghere deosebită pe parcursul gărzii;

***Externarea pacientului*** *medical curant trebuie****:***

- să pregatească pacientul și documentele pentru externare/transfer conform protocolului secţiei/compartimentului (bilet de ieșire din spital, scrisoare medicală, rețete, concedii medicale, samd), efectele personale ale pacientului.

să anunțe aparţinătorii pentru externare cu minim 24 de ore anterior efectuării acesteia.

- în caz de deces să consemneze în foaia de observație ora și data decesului, diagnosticele de deces, epicriza de deces, protocoalele de resuscitare urmate, ora de încheiere a resuscitării și declarare a decesului.

**5.3 Sarcini privind respectarea normelor de protecţie civilă și apărare împotriva incendiilor. Sarcini privind respectarea normelor de sănătate şi securitate în muncă(Legea Securităţii şi Sănătăţii în Muncă nr.319/2006)**

În conformitate cu *Legea 481/2004 republicată privind protecţia civilă*, fiecare salariat are la locul de muncă, următoarele obligaţii:

a)să respecte normele, regulile şi măsurile de protecţie civilă stabilite;

b)să participe la instruiri, exerciţii, aplicaţii şi la alte forme de pregătire specifică.

În conformitate cu *Legea 307/2006, privind apărarea împotriva incendiilor*:

a) să respecte regulile şi măsurile de apărare împotriva incendiilor, aduse la cunoştinţă, sub orice formă, de administrator sau de conducătorul instituţiei, după caz;

b) să utilizeze substanţele periculoase, instalaţiile, aparatura şi echipamentele potrivit instrucţiunilor tehnice, precum şi celor date de administrator sau de conducătorul instituţiei, după caz;

c) să nu efectueze manevre nepermise sau modificări neautorizate ale sistemelor şi instalaţiilor de apărare împotriva incendiilor; să semnaleze orice încălcare a normelor de apărare împotriva incendiilor sau a oricărei situaţii cu un pericol de incendiu, precum şi orice defecţiune sesizată la sistemele şi instalaţiile de apărare împotriva incendiilor;

e) să coopereze cu salariaţii desemnaţi de administrator, după caz, respectiv cu cadrul tehnic specializat, care are atribuţii în domeniul apărării împotriva incendiilor în vederea realizării măsurilor de apărare împotriva incendiilor;

f) să acţioneze în conformitate cu procedurile stabilite la locul de muncă în cazul apariţiei oricărui pericol iminent de incendiu; să participle la exercițiile și instructajele de stingere a incendiilor și evacuare în caz de incendiu.

cunoştinţă referitoare la riscurile sau condițiile de producere a incendiilor.

In scopul realizării obiectivelor prevăzute in Legea 319/2006, angajatii au următoarele obligaţii:

-să utilizeze corect aparatura, substanţele periculoase, echipamentele de transport şi alte dispozitive; purtarea echipamentului de protecție biologică adecvat în locurile cu risc potential, sau în cazul efectuării unor manevre medicale cu risc.

-să utilizeze corect echipamentul individual de protecţie biologică acordat şi, după utilizare, să îl înapoieze sau să îl pună la locul destinat pentru păstrare;

-să comunice imediat angajatorului şi/sau lucrătorilor desemnaţi orice situaţie de muncă despre care au motive întemeiate să o considere un pericol pentru securitatea şi sănătatea lucrătorilor, precum şi orice deficienţă a sistemelor de protecţie;